OzLabs/hebrew-wiki-articles huggingface dataset:
קופה אמריקה 1926

נבחרת אורוגוואי, זוכת הקופה אמריקה]]
טורניר אליפות אמריקה הדרומית בכדורגל 1926 בכדורגל (בספרדית: Campeonato Sudamericano de Football 1926) נערך בצ'ילה והיה הטורניר ה-10 של הקופה אמריקה. בטורניר השתתפו 5, ונבחרת אורוגוואי זכתה בפעם השישית בתואר לאחר שסיימה במקום הראשון בבית.

הטורניר כולו נערך באצטדיון ספורט דה ניוואה בסנטיאגו ומספר המושבים היה 27,000. הטורניר נערך באוקטובר-נובמבר 1926.

לא היו שלבי מוקדמות לטורניר. המדינות המשתתפות היו צ'ילה, אורוגוואי, פרגוואי, בוליביה ומחזיקת הגביע ארגנטינה. חמש הנבחרות מתחרות אחת נגד השנייה בבית אחד. שתי נקודות התקבלו בניצחון, נקודה אחת לתוצאת תיקו ואפס נקודות להפסד. אם והתקבל שוויון נקודות בין שתי ומעלה הנבחרות המובילות בבית, משחק גמר יערך כדי לקבוע מי הזוכה.

שחקן נבחרת אורוגוואי, אנחל רומאנו, זכה בטורניר זה בפעם ה-6 והאחרונה שלו בקופה אמריקה ובכך מחזיק בשיא הזכיות לשחקן בהיסטוריה עד היום.

==המשחקים==

צ'ילה כבשה את השער הראשון בהיסטוריית הטורניר שהגיע בכדור קרן.
----

----

----

----

----

----

----

----

----

==מלכי השערים==
דויד ארלאנו, סיים כמלך שערי הטורניר
;7 שערים
* דויד ארלאנו
;6 שערים
* הקטור קסטרו
* הקטור סקארונה
;5 שערים
* גבינו סוסה
;4 שערים
* רמירז
;3 שערים
* רוברטו צ'רו
* בנג'מין דלגאדו
* פבלו רמירז

==קישורים חיצוניים==

* [http://isr.worldfootball.net/spielplan/copa-america-1926-in-chile-endrunde/0/ נתונים על קופה אמריקה 1926]
*[http://www.rsssf.com/tables/17safull.html קופה אמריקה 1926 בארכיון RSSSF]

קטגוריה:קופה אמריקה
קטגוריה:1926 בספורט
קטגוריה:תחרויות כדורגל בצ'ילה
קטגוריה:1926 בצ'ילה
שורש 8

שורש 8 או טוֹאוּ בּוּ (בסינית: 亠部, פיניין: Tóu bù) הוא השורש השמיני של הכתב הסיני. פירושו "מכסה" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי יש 38 תווים (מתוך 49,030) שניתן למצוא תחת שורש זה.

== התפתחות ותווים נגזרים==
<gallery>
קובץ:亠-seal.svg|השורש (במודגש למעלה) בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

{| class="wikitable"
!מספר קווים נוספים
! תווים
|-
| +0
| style="font-size: large;" |亠
|-
| +1
| style="font-size: large;" |亡
|-
| +2
| style="font-size: large;" |六卞亢亣
|-
| +4
| style="font-size: large;" |交亥亦产<sup>SC</sup> (=產<small>->生</small>)
|-
| +5
| style="font-size: large;" |亨亩<sup>SC</sup> (=畝<small>->田</small>)亪
|-
| +6
| style="font-size: large;" |享京
|-
| +7
| style="font-size: large;" |亭亮亯亰(=京)亱(=夜<small>->夕</small>)亲<sup>SC</sup> (=親<small>->見</small>)
|-
| +8
| style="font-size: large;" |亳
|-
| +10
| style="font-size: large;" |亴亵<sup>SC</sup> (=褻<small>->衣</small>)
|-
| +11
| style="font-size: large;" |亶亷(=廉<small>->广</small>)
|-
| +14
| style="font-size: large;" |亸<sup>SC</sup> (=嚲<small>->口</small>)
|-
| +19
| style="font-size: large;" |亹
|}

== וריאנטים ==
יש הבדל ביפנית ובסינית בהדפסת גופנים עבור שורש זה. באופן מסורתי, קו אנכי קצר על גבי הקו האופקי שימש בהדפסה, בעוד מקף מלוכסן הועדף בכתב יד.

צורת הנקודה האנכית משמשת במילון קאנגשי, ובגופנים מודרניים יפנים וקוריאנים. בסין, טאיוואן והונג קונג, נקודה מלוכסנת על גבי הקו האופקי היא הצורה הסטנדרטית, אם כי הצורה המסורתית עם נקודה אנכית נמצאת בשימוש נרחב גם בגופנים סיניים מסורתיים ובמקרים מסוימים בסינית מפושטת.

שתי הצורות מקובלות בכתב יד בכל שפה.
{| class="wikitable"
!מילון קאנגשי יפןקוריאה
! סין היבשתיתטאיוואןהונג קונג
|- style="font-size:6em;font-family:serif;line-height:100%;"
| lang="ja" |亠
| lang="zh" |亠
|}

== לקריאה נוספת ==
* 
* ליי לי: "התחקות אחר שורשי הדמויות הסיניות: 500 מקרים". בייג'ינג 1993,

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=4EA0 מאגר Unihan - U+4EA0]

קטגוריה:שורשים (כתב סיני)
פלדברה

פלדברה (בהונגרית: Feldebrő) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בפלדברה מספר התושבים נמצא בירידה. כך, בשנת 1990 היה מספר התושבים 1,255 ובשנת 2021 רק 977 תושבים.

האזור היה מיושב לסירוגין מהמאה ה-13 והוזכר לראשונה בכתבים משנת 1219.

== יהודי פלדברה ==
יהודים חיו בפלדברה במאה ה-18 ובמאה ה-19 עד שנת 1944 אז נרצחו רוב יושבי הכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|63
|2,182
|-
|1910
|23
|
|-
|1920
|22
|
|-
|1930
|10
|
|-
|1941
|6
|1,963
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
הנס לודוויג שמידט

הנס לודוויג שמידט (בדנית: Hans Ludvig Smidth; 2 באוקטובר 1839 – 5 במאי 1917) היה צייר דני. הוא זכור בעיקר בזכות ציוריו של יוטלנד ותושביה.

==ביוגרפיה== 
שמידט היה בנו של פקיד בית המשפט בעיר סקייב, אדוארד פיליפ שמידט, ואחיו של ורנר פרדריק שמידט שייסד את קונצרן המלט FL Smidth ושות'.

לאחר שסיים את לימודיו בבית הספר, החל ללמוד רפואה אך ויתר עליה לטובת אומנות. בשנת 1861 הוא נכנס לאקדמיה הדנית שם למד אצל נילס סימונסן. בשנת 1866, הוא התחיל לחוות קשיים כלכליים ועזב את האקדמיה להמשך לימודיו בעצמו, וצייר סצנות של לימפיורד ושל יוטלנד.

הוא הציג לראשונה בקופנהגן בשנת 1867 עם שני ציורי נוף והמשיך להציג שם לאורך השנים. עבודותיו תיארו את חיי הכפר ביוטלנד, רובם בדגש על בעלי חיים ודמויות מקומיות. היה לו כישרון לצורה ולפרטים, אך השימוש בצבע שלו היה בינוני למדי, והפחית את המשיכה של ציוריו בציבור הרחב.

בשנים 1870–1871 למד אצל וילהלם קיהן. ככל שחלפו השנים, סגנונו של שמידט התפתח במידה ניכרת, וזיכה אותו בפרס נויהאוזן בשנת 1877. קבלתו כאמן ציור ביוטלנד סללה את הדרך למוניטין שלו ברמה הלאומית.

למעשה שמידט נאלץ לחכות עד שנת 1900 לפני שהוא חווה הכרה מלאה. באותה שנה ארגנה החברה לאמנות הדנית תערוכה מיוחדת של עבודות האמן, אף על פי שהיה כבר בן 60.

באופן בלתי צפוי נמכרו 290 מתוך 300 העבודות שרטוטים ורישומים שהוצגו. בדיעבד, ציוריו נקיים מדמויות היסטוריות או מיתיות, הם אינם מציגים סצנות בנוסח ציירי סקיין. הם פשוט מתארים את השתקפות האנשים והכפר כפי שהוא ראה אותם. מציוריו נראים כי היה לו כבוד לאדמה ולאיכרים עצמם.

הוא זכה במדליית אקרסברג בשנת 1906.

== גלריה ==
<gallery mode="packed" heights="180">
קובץ:Smidth En fremmed spørger om vej i bondegården på heden 1877.jpg
קובץ:Hans Smidth - Bondegårdseksteriør med personer og kvæg på gårdsplads - 1893.png
קובץ:Hans Smidth - Fra et hjørne af stuen, solen skinner gennem ruden - 1916.png
קובץ:Hans Smidth - Oksekærre i bakket lynglandskab.png
קובץ:Hans Smidth - Hjem fra kirken.png
קובץ:Hans Smidth, Mand, der viser vand, udateret, RKMm0204, Ribe Kunstmuseum.jpg
קובץ:Hans Smidth - Bønder foran et stråtækt hus på heden.png
</gallery>

== קישורים חיצוניים ==

== הערות שוליים ==

קטגוריה:ציירים דנים
קטגוריה:ילידי 1839
קטגוריה:נפטרים ב-1917
יחסי מין בפומבי

יחסי מין בפומבי הוא קיום פעילות מינית על ידי אדם אחד או יותר במרחב הציבורי (לדוגמה בחופים, יערות, מרכזי קניות בתי קולנוע, אוטובוסים ובתי קברות). פעילות מינית שניתן לצפייה ממרחב הציבורי, אבל מתרחשת במרחב הפרטי (לדוגמה בחצרות בתים וחדרים עם חלונות פתוחים), תחשב גם כיחסי מין בפומבי.

על פי מחקר שבוצע ב-2008, קיום יחסי מין בפומבי היא פנטזיה מינית נפוצה.<ref>Who’s Been Sleeping in Your Head? The Secret World of Sexual Fantasy (2008) by Brett Kahr, </ref>

במדינות מסוימות, ישנם חוקים שאוסרים על קיום יחסי מין בפומבי, כלומר שקיום יחסי מין חייב להיות אך ורק במרחב הפרטי. עם זאת, יחסי מין שבוצעו בתא שירותים סגור לא תיחשב עבירה על החוק.

== ראו גם ==
* יחסי מין הומוסקסואליים בשירותים ציבוריים
* אקסהיביציוניזם
* מעשה מגונה בפומבי

== לקריאה נוספת ==
<div class="mw-content-ltr">
* 
</div>

== קישורים חיצוניים ==

== הערות שוליים ==

קטגוריה:יחסי מין
נילס סימונסן

נילס סימונסן (בדנית: Niels Simonsen: 10 בדצמבר 1807 – 11 בדצמבר 1885) היה צייר, ליתוגרף ופסל דני.

== ביוגרפיה ==
סימונסן נולד בקופנהגן, דנמרק. הוא היה בנם של סימנון רסמוסון ובולט נילסדטר. הוריו היו חנוונים. בגיל ארבע עשרה למד אצל אמן של ציור דקורטיבי והחל ללמוד שיעורי ציור באקדמיה המלכותית הדנית לאמנויות יפות. מאוחר יותר, הוא לקח שיעורים פרטיים מיוהאן לודוויג לונד.

לאחר הצגה מוצלחת בתערוכת האביב של שרלוטנבורג, קופנהגן בשנת 1827, פנה לפיסול וקיבל כמה הזמנות, כולל אחת לתבליטים באולם בכריסטיאנסבורג. בשנת 1830 הוענקה לו מדליית זהב על "ישו המרפא את החולים", המוצג כעת בכיכר ציבורית בקופנהגן.

אף שהזמנות האלה היו ניכרות, ציורי דיוקן היו מקור הכנסתו העיקרי. כישלונו לזכות בהכרה רשמית נוספת בעבודתו הביא אותו במהרה לפנות לציור. הוא ערך את התערוכה הראשונה שלו בשנת 1833, לאחר הכשרה קצרה מאוד. ציורו "חייל פצוע" הביא לו את כספי הפרס. מאוחר יותר הוא הופץ באופן נרחב בעיקר כתחריט של קרל אדוארד זון.

בשנת 1834, לאחר שלא הצליח לשחזר את ההצלחה הראשונית הזו, הוא ביקש הלוואה מניקולאי אברהם הולטן. ההלוואה ניתנה והיא איפשרה לו לשהות שנתיים במינכן, שם הוא למד באקדמיה לאמנויות יפות.

עד מהרה הוא מצא קונים לעבודתו - בעלי אדמות ואנשי עסקים וכן אספני אמנות זרים. עד 1837, הוא היה מספיק טוב כדי לחזור הביתה ולהתחתן עם ארוסתו, אן מארי פיטרסן. במהלך השנים הבאות הוא נסע לטירול, צפון איטליה ואלג'יר. היצירות שצייר שם נרכשו על ידי משפחות המלוכה של בוואריה וירטמברג והאוסף המלכותי בקופנהגן.

== חזרה לדנמרק ==
בשנת 1842, הוא הפך לחבר באקדמיה של מינכן והוצעה לו פרופסור, אך הוא בחר לקבל הצעה דומה מהמלך כריסטיאן השמיני וחזר לדנמרק. הוא לימד ציור היסטוריה צבאית באקדמיה המלכותית. הוא גם המשיך בקריירה הפרטית שלו והעבודות שנוצרו מביקורו בצפון אפריקה היו פופולריות במיוחד.

בשנים 1848–1851, במהלך מלחמת שלזוויג הראשונה, הוא התרכז בבדים גדולים של סצנות צבאיות, כמה מהן נרכשו לאוסף המלכותי. לאחר מכן חזר לסצנות הז'אנר, יצא לטיול בשוודיה ויצר יצירה מרכזית, (1862), המסמלת את הפיוס בין דנמרק ושוודיה לאחר שנים של התמודדות מרה על סקאניה.

בשנים 1854–1883, הוא היה מורה בבית הספר של האקדמיה לאמנויות יפות. הוא התמקד שוב בציור קרבות במהלך מלחמת שלזוויג השנייה והיה חבר באקדמיה המלכותית השוודית לאמנויות. את הטיול הגדול האחרון שלו לרומא עשה בשנת 1870.

סימונסן נפטר במהלך 1885 בפרדריקסברג ונקבר בבית הקברות בפארק סולברג.

== גלריה ==
<gallery mode="packed" heights="160">
File:Nils Simonsen Seegefecht 1844.jpg

File:Niels Simonsen - Et spil dam - 1859.png

File:Niels Simonsen - Nordafrikansk krigsscene med zouaver og arabere i kamp - 1861.png

File:Niels Simonsen, Almueinteriør med en kvinde i egnsdragt fra De frisiske øer, 1857.png
</gallery>
== קישורים חיצוניים ==

== הערות שוליים ==

קטגוריה:ציירים דנים
קטגוריה:ילידי 1807
קטגוריה:נפטרים ב-1885
הצדק (קלף טארוט)

קלף הצדק, משנת 1889
הצדק, "החרב והמאזניים", "הקארמה" או "ההסתגלות", הוא קלף מספר 8 בארקנה הגדולה של קלפי הטארוט (בחלק מהחפיסות מספרו הוא 11).בקלף מתוארת אלת הצדק עם מאזניים וחרב, כשהיא יושבת על כס בעל שני עמודים ופרוכת כמו בקלף הכוהנת. בחבילת "השחר המוזהב" היא מייצגת את אלת הצדק המצרית מאעת כשמתחתיה ניצב תן המייצג את האל אנוביס שבין עיסוקיו נהג לשקול את נשמות המתים.

== משמעות הקלף ==
בהיבט מעשי, מתאר הקלף פעמים רבות עניינים של צדק ומשפט, ואפילו גירושין.
קלף זה הוא קלף של יציאת הצדק לאור ושל נקיטת החלטות ממקום שקול והגיוני לאחר לקיחה בחשבון של כל הפרמטרים.

קלף הצדק מסמל מחויבות ואחריות לחיים, להחלטות ולמעשים של האדם. כמו כן, מייצג הקלף הגינות ויושר.

באסטרולוגיה, יש המקשרים את קלף הצדק עם כוכב הלכת נוגה ועם מזל מאזניים.

==קישורים חיצוניים==

== הערות שוליים ==

קטגוריה:קלפי טארוט
פלשטארקאן

פלשטארקאן (בהונגרית: Felsőtárkány) הוא כפר גדול במחוז הווש בצפון מזרח הונגריה. עד לשואה הייתה בו קהילה יהודית.

בכפר יש כנסייה רומית-קתולית שנבנתה בין השנים 1785–1790 על ידי הבישוף אסתרהאזי קארוי .

== יהודי פלשטארקאן ==
יהודים חיו בפלשטארקאן במאה ה-18 ובמאה ה-19 עד שנת 1944 אז נרצחו רוב יושבי הכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|12
|1,513
|-
|1910
|9
|
|-
|1920
|17
|
|-
|1930
|7
|
|-
|1941
|3
|2,453
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קולמן סטיוארט

קולמן סטיוארט (באנגלית: Coleman Stewart) (נולד ב-3 במרץ 1998) הוא שחיין אמריקאי, שיאן העולם במשחה ל-100 מטר גב (בריכת 25 מטר).

== ביוגרפיה ==
סטיוארט גדל במשפחה של שחיינים. הוא למד באוניברסיטת המדינה של קרוליינה הצפונית.

===2019===
באוניברסיאדה שנערכה בנאפולי, איטליה בתחילת מיולי 2019 הוא זכה בשתי מדליות, זהב וארד. מדליית זהב במשחה שליחים 4x100 מטר מעורב, לאחר ששחה בשלב המוקדמות את סגנון הגב ומדליית ארד במשחה ל-100 מטר פרפר בתוצאה של 52.11 שניות. נוסף לכך, הוא סיים במקום שמיני במשחה ל-50 מטר פרפר בתוצאה של 24.00 שניות.

===2021===
במבחנים האמריקאים לאולימפיאדת טוקיו שנערכו באומהה, נברסקה ביוני סיים סטיוארט במקום רביעי במשחה ל-100 מטר פרפר בתוצאה של 51.78 שניות, בשלב חצי הגמר הוא קבע שיא אישי חדש של 51.54 שניות ועלה שלישי למשחה הגמר. נוסף לכך, הוא סיים במקום שמיני במשחה ל-100 מטר חופשי בתוצאה של 48.51 שניות, בשלב המוקדמות הוא קבע שיא אישי חדש של 48.45 שניות ובמקום עשירי במשחה ל-100 מטר גב בתוצאה של 53.91 שניות ולא נכלל במשלחת האמריקאית למשחקים האולימפיים.

====שיאן עולם (בריכת 25 מטר)====
במסגרת הליגה הבינלאומית בשחייה (בריכת 25 מטר) שנערכה בנאפולי ב-29 באוגוסט 2021 קבע סטיוארט במשחה ל-100 מטר גב שיא עולם חדש של 48.33 שניות, שיפור לשיא בן השנה של קלימנט קולסניקוב מרוסיה (48.58 שניות). יממה לפי כן, הוא קבע במשחה ל-100 מטר גב שיא ארצות הברית חדש של 48.91 שניות, שיפור במאית השנייה לשיאו בן 6 השנים של מאט גריוורס (48.92 שניות).

== שיאים אישיים ==
===בריכה אולימפית===
* 100 מטר חופשי: 48.45 שניות (2021)
* 50 מטר פרפר: 23.84 שניות (2019)
* 100 מטר פרפר: 51.54 שניות (2021)
* 100 מטר גב: 53.85 שניות (2019)

===בריכת 25 מטר===
* 50 מטר גב: 22.61 שניות (2021)
* 100 מטר גב: 48.33 שניות (2021), שיא עולם

===בריכת 25 יארד===
* 100 יארד פרפר: 44.46 שניות (2019)
* 100 יארד גב: 43.98 שניות (2019)
* 200 יארד גב: 1:37.71 דקות (2020)

== ראו גם ==

* התפתחות שיא העולם במשחה ל-100 מטר גב

==קישורים חיצוניים==

קטגוריה:שחייני גב
קטגוריה:שחייני פרפר
קטגוריה:שחייני חופשי
קטגוריה:שחיינים אמריקאים
קטגוריה:שיאני עולם בשחייה
קטגוריה:אלופי האוניברסיאדה בשחייה
קטגוריה:בוגרי אוניברסיטת המדינה של קרוליינה הצפונית
קטגוריה:אמריקאים שנולדו ב-1998
שורש 100

שורש 100 או שֶׁנְג בּוּ (בסינית: 生部, פיניין: Shēng bù) הוא השורש ה-100 של הכתב הסיני. פירושו "חיים" והוא אחד מתוך 23 (מתוך סך הכל 214 שורשי הקאנגשי) שורשים המורכבים מחמישה קווים<ref name="Unicode Consortium - Unihan - Unihan data for U+751F"></ref>.

במילון קאנגשי יש 22 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:生-oracle.svg|השורש בכתיב "עצמות הניחוש", 甲骨文, גְ'יָאגוּוֶן (פיניין: Jiǎgǔwén) מלפני 3,500 שנה
קובץ:生-bronze.svg|השורש בכתיב כתובות הברונזה, גִ'ין וֶן 金文 (פיניין: Jīn wén) מלפני 2,500-3,000 שנה
קובץ:生-bigseal.svg|הצורה בכתב החותם הגדול, דָאגְ'ווָאן (大篆; פיניין: Dàzhuàn) לפני מעל 2,000 שנה
קובץ:生-seal.svg|הצורה בכתיב החותם הקטן או שְׂיָאוגְ'ווָאן (小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |生
|-
| +4
| style="font-size: large;" |甠
|-
| +5
| style="font-size: large;" |甡
|-
| +6
| style="font-size: large;" |產産
|-
| +7
| style="font-size: large;" |甤甥甦
|-
| +9
| style="font-size: large;" |甧
|}

== לקריאה נוספת ==
* 
* 

== קישורים חיצוניים ==

== הערות שוליים ==

קטגוריה:שורשים (כתב סיני)
אנדרוורלד

אנדרוורלד (באנגלית: Underworld) היא להקת מוזיקה אלקטרונית בריטית שהוקמה בשנת 1980 בקארדיף.

לאחר שביצעו בז'אנר הפאנק ו סינטיסייזר-פופ, והציאו שני אלבומים בין 1988 ו-1989, Underworld זכו להצלחה לאחר ששינו את סגנונם לטראנס וטכנו. הלהקה השפיעה על מגוון אמנים והופיעה בפסקולים של סרטים, תוכניות טלווזיה, ואולימפיאדת לונדון.

== דיסקוגרפיה ==
אלבומי אולפן
* Underneath the Radar (1988)
* Change the Weather (1989)
* Dubnobasswithmyheadman (1994)
* Second Toughest in the Infants (1996)
* Beaucoup Fish (1999)
* A Hundred Days Off (2002)
* Oblivion with bells (2007)
* Barking (2010)
* Barbara Barbara, We Face a Shining Future (2016)
* Drift Series 1 (2019)

== חברי להקה ==
חברים נוכחיים
* קארל הייד - שירה, גיטרות (1979 - היום)
* ריק סמית' - קלידים ומיקס, שירת רקע (1979 - היום)

חברים לשעבר
* גרי בונד - פסנתר, סינתיסייזר (1979) <small>(The Screen Gemz)</small>
* סטיב ארווין - תופים (1979) <small>(The Screen Gemz)</small>
* סטיוארט קלינג - גיטרה, שירת רקע (1979) <small>(The Screen Gemz)</small>
* ברין בורוז - תופים (1979–88) <small>(The Screen Gemz/Freur/Underworld Mk1)</small>
* אלפי תומאס - גיטרות, קלידים, בס (1979–90) <small>(The Screen Gemz/Freur/Underworld Mk1)</small>
* ג'ון וורוויקר - קלידים (1983–86) <small>(Freur/Underworld Mk1)</small>
* בז אלן - בס (1986–90) <small>(Underworld Mk1)</small>
* פסקל קונסולי - תופים (1989–90) <small>(Underworld Mk1)</small>
* דארן אמרסון - קלידים ומיקס (1991–2001)

חברי טיול
* דארן פרייס - קלידים ומיקס (2005–2016) <ref></ref>

== קישורים חיצוניים ==

* 

== הערות שוליים ==

קטגוריה:רמיקסרים
קטגוריה:הרכבי טראנס בריטים
קטגוריה:להקות שהוקמו בשנת 1987
נת'ניאל צ'אלובה

נת'ניאל ניאקי צ'אלובה (באנגלית: Nathaniel Nyakie Chalobah; נולד ב-12 בדצמבר 1994) הוא כדורגלן אנגלי המשחק בעמדת הקשר האחורי בשפילד ונסדיי.

==קריירה==
צ'אלובה נולד בסיירה לאון. לאחר שהגיע לאנגליה והחל לשחק במחלקת הנוער של פולהאם, בגיל 10, הצטרף יחד עם אחיו טרבו<ref></ref> לאקדמיית הנוער של צ'לסי.<ref name="independent.co.uk"></ref>

ב-22 בספטמבר 2010 הוא זומן לראשונה לסגל הקבוצה הבכירה, כשישב על הספסל בהפסד קבוצתו 4–3 לניוקאסל יונייטד בגביע הפוטבול ליג.

ב-31 באוגוסט 2012 הושאל לחצי עונה לווטפורד מהצ'מפיונשיפ.<ref></ref> ב-2 בינואר 2013 האריך את השאלתו עד לתום העונה. הקבוצה הגיעה עד לפלייאוף ההעפלה לפרמייר ליג, אבל הפסידה במשחק ההכרעה האחרון על העלייה 0–1 לקריסטל פאלאס.<ref></ref>

ב-19 בספטמבר 2013 הושאל לנוטינגהאם פורסט מהצ'מפיונשיפ עד ל-15 בינואר 2014.<ref></ref> ב-16 בינואר 2014 הושאל למידלסברו, גם היא מהצ'מפיונשיפ, עד לתום העונה.<ref></ref>

ב-1 בספטמבר 2014 הושאל לברנלי, העולה הטריה לפרמייר ליג.<ref></ref> הוא לא הצליח להשתלב בהרכב הקבוצה, ועד לתום השאלתו, ב-2 בינואר 2015, ערך רק ארבע הופעות, כולן כמחליף.<ref name="reading"></ref>

ב-22 בינואר 2015 הושאל לרדינג מהצ'מפיונשיפ עד לתום העונה.<ref></ref> ב-1 בספטמבר 2015 הושאל לנאפולי מהסרייה א' עד לתום העונה.<ref></ref> עד לתום העונה ערך צ'אלובה 9 הופעות במדי נאפולי בכל המסגרות, וכבש שער אחד נגד לגיה ורשה בליגה האירופית.

בקיץ 2016 דחתה צ'לסי הצעתו שהגיעו בנוגע להשאלתו של צ'אלובה, משום שהמאמן אנטוניו קונטה החליט להותיר אותו בסגל הקבוצה הבכירה.<ref></ref> ב-20 בספטמבר 2016 הוא ערך את הופעת הבכורה שלו בקבוצה לאחר ארבע עונות השאלה, בניצחון 4–2 על לסטר סיטי במסגרת גביע הפוטבול ליג.<ref></ref> עד תום העונה שותף צ'אלובה בעשרה משחקי ליגה, בהם שיחק 159 דקות בלבד.

ב-13 ביולי 2017 עזב את צ'לסי, וחתם לחמש עונות בווטפורד מהפרמייר ליג.<ref></ref> בתום עונת 2019/2020 ירד עם הקבוצה לצ'מפיונשיפ. בתום עונת 2020/2021 חזרה הקבוצה לפרמייר ליג.

בקיץ 2021 הצטרף אל פולהאם מהצ'מפיונשיפ איתה עלה ליגה בסיום העונה. ב-31 בינואר 2023 חתם בוסט ברומיץ' אלביון. <ref> </ref>

ב-13 ביולי 2024 חתם בשפילד ונסדיי בהעברה חופשית.<ref></ref>

===קריירת נבחרות===
צ'אלובה שיחק בכל הנבחרות הצעירות של אנגליה. ב-2010 זכה עם הנבחרת עד גיל 17 באליפות אירופה בכדורגל עד גיל 17. הוא היה קפטן הנבחרת עד גיל 19, ובסך הכל שיחק 98 משחקים במדי הנבחרות הצעירות השונות של אנגליה.<ref></ref>

הוא ערך את ההופעה היחידה שלו בנבחרת הבכירה ב-15 באוקטובר 2018, כשעלה כמחליפו של הארי וינקס בדקה ה-91 בניצחון נבחרתו 3–2 על במסגרת ליגת האומות 2018/2019.<ref></ref> כיוון שנכנס בתוספת הזמן, רשמית צ'אלובה לא שיחק אפילו דקה אחת במדי הנבחרת, אף על פי שבפועל שיחק 6 דקות ו-54 שניות. משך זמן זה הופך את הקריירה שלו בנבחרת לקריירה השנייה הקצרה ביותר, אחרי קריירת נבחרת אנגליה של מרטין קלי.<ref></ref>

==קישורים חיצוניים==

==הערות שוליים==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני צ'לסי
קטגוריה:כדורגלני ווטפורד
קטגוריה:כדורגלני נוטינגהאם פורסט
קטגוריה:כדורגלני מידלסברו
קטגוריה:כדורגלני ברנלי
קטגוריה:כדורגלני רדינג
קטגוריה:כדורגלני נאפולי
קטגוריה:כדורגלני פולהאם
קטגוריה:כדורגלני וסט ברומיץ' אלביון
קטגוריה:כדורגלני שפילד ונסדיי
קטגוריה:אנגלים שנולדו ב-1994
שורש 10

שורש 10, או אר בּוּ (בסינית: 儿部, פיניין: Er bù) הוא השורש העשירי של הכתב הסיני. פירושו "רגליים" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי יש 52 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:儿-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:儿-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:儿-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:儿-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn) 
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |儿
|-
| +1
| style="font-size: large;" |兀
|-
| +2
| style="font-size: large;" |允兂(=簪<small>->竹</small>)元
|-
| +3
| style="font-size: large;" |兄
|-
| +4
| style="font-size: large;" | 充兆兇先光兊(=兌)尧<sup>SC</sup> (=堯<small>->土</small>)
|-
| +5
| style="font-size: large;" |克兌兎<sup>JP/variant</sup> (= 兔)兏(=長<small>->長</small>)児<sup>JP</sup> (=兑<sup>) 兑 SC/HK</sup> (= 兌)
|-
| +6
| style="font-size: large;" |免兒兓兔兕兖<sup>SC / וריאנט</sup> (=兗)
|-
| +7
| style="font-size: large;" |兗兘兙
|-
| +8
| style="font-size: large;" |党(גם טופס SC/JP של黨<small>->黑</small>)兛
|-
| +9
| style="font-size: large;" |兜兝兞
|-
| +10
| style="font-size: large;" |兟兠
|-
| +11
| style="font-size: large;" |兡
|-
| +12
| style="font-size: large;" |兢
|-
| +14
| style="font-size: large;" |兣
|-
| +18
| style="font-size: large;" |兤<sup>GB גרסת TC</sup>
|-
| +19
| style="font-size: large;" | 兤 <sup>גרסה מסורתית</sup>
|}

== לקריאה נוספת ==
* 
* לוי לי: "התחקות אחר שורשי הדמויות הסיניות: 500 מקרים". בייג'ינג 1993,

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=513F מאגר Unihan - U+513F]

קטגוריה:שורשים (כתב סיני)
Rain (שיר)

Rain (גשם) הוא שיר של להקת הביטלס, שראה אור ב-30 במאי 1966 כבי-סייד בתקליטון Paperback Writer. שני השירים הוקלטו במהלך הקלטות האלבום "Revolver", אך שניהם לא נכנסו לאלבום והופצו בנפרד.
הסינגל נכתב על ידי ג'ון לנון שטען כי המדובר ב"אנשים המתלוננים כל הזמן על מזג האוויר". בהקלטה משולבת הקלטה הפוכה, בה השירה והנגינה מושמעות לאחור, לראשונה בשיר פופ. בטכניקה זו השתמשו הביטלס גם בשיר "Tomorrow Never Knows" שהוקלט מספר ימים קודם לכן. רינגו סטאר אמר כי ביצוע התופים בסינגל זה היה ביצועו הטוב ביותר שהוקלט. נוצרו שלושה סרטוני וידאו לקידום השיר, והם נחשבים בין סרטוני המוזיקה המוקדמים ביותר.

== מוזיקה ומילים ==
ההשראה לשיר באה ממסע ההופעות של הלהקה באוסטרליה. מנהל ההופעות של הלהקה, ניל אספינל, וג'ון לנון סיפרו אודות סופת גשמים ומזג אוויר גרוע עם הגעתם לסידני באוסטרליה. פרשנות אחרת לשם השיר היא שהמושגים "גשם" ו"שמש" בשיר מתארים תופעות של טריפ LSD.

== הקלטה ==
ההקלטה החלה ב-14 באפריל 1966, יחד עם Paperback Writer והסתיימה ב-16 באפריל, עם חלק משכבות ההקלטה. באותה התקופה ערכו הביטלס הקלטות ניסיוניות להשגת צלילים ואפקטים חדשים שחלקם בא לידי ביטוי באלבומם השביעי, Revolver. טכנאי ההקלטות היה ג'ף אמריק שהיה שותף לניסיונות ולהטמעת טכניקת היפוך כיוון הנגינה בשיר זה ובמספר שירים באלבום Revolver.
בתקליטון ובו שני השירים נעשה לראשונה שימוש במכשיר ATOC שפותח באולפני אייבי רואד, אשר איפשר קיטוע הקלטות ברמת צליל גבוהה בהרבה מכל מכשיר הקלטות אחר.
ההקלטות בוצעו בערוצי מונו בלבד וכך הופץ התקליטון. גרסת סטריאו של השיר נוצרה על ידי צוות ההקלטות רק ב-2 בדצמבר 1970 מאותן הקלטות מונו.

== הפצה ==
ב-30 במאי 1966 הופץ הסינגל לראשונה בארצות הברית וב-10 ביוני בבריטניה. ב-26 בפברואר 1970 השיר הופיע באלבום האוסף Hey Jude בארצות הברית כשהוא כבר בגרסת סטריאו, באלבום "Rarities" ב-2 בדצמבר 1978 וב-2 מרס 1988 באלבום "Past Masters".
השיר הגיע למקום ה-23 במצעד הבילבורד הוט 100 בארצות הברית ב-9 ביולי 1966.
במגזין הרולינג סטון מדורג השיר במקום ה-469 ברשימת "500 השירים הגדולים בכל הזמנים".
מבקר המוזיקה ג'ים דרוגטיס מתאר אותו כ"שיר הרוק הפסיכדלי הגדול הראשון של הביטלס".

=== סרטי וידאו לקידום המכירות ===
הביטלס יצרו שלושה סרטי תדמית לשיר. ג'ורג' האריסון אמר "אז אני מניח שבמובן מסוים המצאנו את MTV". הסרטונים בוימו על ידי מייקל לינדזי-הוג שעבד איתם מוקדם יותר בתוכנית טלוויזיה. אחד הסרטונים מציג את הביטלס כשהם שרים בגינה (צולם ב-20 במאי 1966 בבית צ'יזוויק בלונדון). השניים האחרים מציגים את הלהקה כשהם שרים על במה (צולמו ב-19 במאי 1966, אחד בצבע לתוכנית של אד סאליבן והשני בשחור לבן לבריטניה).
בסרטון נראה פול מקרטני, שחצי שנה לפני כן נפצע בתאונת טוסטוס ב-26 בדצמבר 1965, בתקריב כשהוא עם צלקת בשפה ושן סדוקה.

== קישורים חיצוניים ==

* RAIN, הקליפ הצבעוני באתר Internet Archives

קטגוריה:שירי הביטלס
קטגוריה:שירים באנגלית
קטגוריה:שירים על אוסטרליה
קטגוריה:שירים על מזג אוויר
קטגוריה:סינגלים בהוצאת קפיטול רקורדס
אליזבת קלוד ז'אקה דה לה גר

אליזבת קלוד ז'אקה דה לה גר (בשם מלא בצרפתית: Élisabeth-Claude Jacquet de La Guerre; 17 במרץ 1665 – 27 ביוני 1729) הייתה מלחינה ונגנית צ'מבלו צרפתייה.

==ביוגרפיה==
אליזבת נולדה ב-1665 בצרפת, לאם עם קשרים לבית המלוכה ולאב בונה הרפסיקורדים ונגן עוגב מקצועי. אליזבת, אחותה ושני אחיה קיבלו חינוך מוזיקלי מינקות וכולם גדלו להיות מוזיקאים מקצועיים. אליזבת למדה שירה, נגינה בהרפסיקורד, אלתור, ליווי והלחנה, ובגיל 7 הוצגה בפני המלך לואי ה-14 שהתרשם ממנה מאוד. ילדת הפלא המשיכה ללמוד ולהתאמן עד שבגיל 12 עברה להתגורר בחצר המלך, תחת חסותה של פילגשו, המרקיזה דה מונטספאן, שהמשיכה להשקיע בהשכלתה המוזיקלית.<ref name=":0"></ref>

בגיל 18 קיבלה אליזבת אישור מהמלך לעבור לפריז, ואף קיבלה ממנו פנסיה לכל חייה. בפריז הכירה את נגן העוגב מארין דה לה גר, והשניים נישאו. אליזבת החליטה לאחד בין שני שמות המשפחה ועל כן נקראה – אליזבת קלוד ז'אקה-דה לה גר.<ref name=":0" />

אליזבת, שבנעוריה ספגה אופרות נהדרות בחצר המלך, רצתה מאוד לכתוב יצירה בימתית משל עצמה. היא ידעה שסביר שתספוג ביקורת על עצם הניסיון להלחין יצירה שכזו, בשל היותה אישה, וכדי לצמצם את הנזק, ביקשה מלואי ה-14 להקדיש לו את הבלט-אופרה "לכבוד הניצחון". ב-1685 עלתה היצירה, וכצפוי ספגה ביקורת קשה. לאחר הכישלון חזרה להופיע ולהלחין לצ'מבלו.

ב-1694, שנתיים לאחר לידת בנה היחיד, עלתה בפריז האופרה "צפאל ופרוקריס" שהלחינה אליזבת, בוצעה כמה פעמים באותה שנה וירדה מהבמה. העובדה שהייתה האישה הראשונה בצרפת שהלחינה אופרה לא הרשימה את המבקרים של אז. רק לקראת שנות האלפיים נשמעו דעות אחרות ואוהדות על האופרה הזו.

חוסר ההצלחה גרם לאליזבת לחזור לחבר קנטטות וקטעים לצ'מבלו, ובמקביל החלה להתעניין בז'אנר החדש שהתפתח באיטליה וכבש את פריז – הסונאטה. היא הייתה בין הראשונות שהלחינו סונטות בצרפת, ובתקופה בה היה מאבק תרבותי בין הסגנון הצרפתי לאיטלקי, אליזבת לא חששה ושילבה ביצירתה בין שני הסגנונות.

תחילת המאה ה-18 הביאה עמה טרגדיות אישיות לאליזבת. בהפרש לא רב זה מזה, מתו בנה היחיד (גם הוא מוזיקאי מבטיח), אביה, וכעבור שנתיים גם בעלה. לאחר הפסקה ארוכה, החלה להתאושש והקיפה את עצמה בחברים בסלון מוזיקלי שפתחה בביתה, ולאט לאט חזרה גם להלחין. רוב יצירותיה הוקדשו למלך. לקראת סוף חייה חיה אליזבת בכנסייה, ונפטרה ב-1729.

==קישורים חיצוניים==

* 

== הערות שוליים ==

קטגוריה:פריז: אישים
קטגוריה:מלחינות צרפתיות
קטגוריה:מלחינים צרפתים
קטגוריה:מלחינים מתקופת הבארוק
קטגוריה:נגני צ'מבלו
קטגוריה:ילדי פלא במוזיקה קלאסית
קטגוריה:ילידות 1665
קטגוריה:ילידי 1665
קטגוריה:נפטרים ב-1729
שורש 19

שורש 19, או לי בּוּ (בסינית: 力部, פיניין: Lì bù) הוא השורש התשעה-עשר של הכתב הסיני. פירושו "כּוֹחַ" או "חוֹזֶק" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי (Kangxi Dictionary), המילון הסטנדרטי לשפה הסינית, יש 163 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:力-w.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:力-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:力-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |力
|-
| +1
| style="font-size: large;" |劜
|-
| +2
| style="font-size: large;" |劝<sup>SC</sup> (= 勸)办<sup>SC</sup> (=辦<small>->辛</small>)
|-
| +3
| style="font-size: large;" |功加务<sup>SC</sup> (=務)劢<sup>SC</sup> (=勱)
|-
| +4
| style="font-size: large;" |劣劤劥劦劧动<sup>SC</sup> (= 動)攰
|-
| +5
| style="font-size: large;" |助努劫劬劭劮劯劰励<sup>SC / JP</sup> (=勵)劲<sup>SC</sup> (=勁)劳<sup>SC</sup> (=勞)労<sup>JP</sup> (=勞)
|-
| +6
| style="font-size: large;" | 劵劶劷劸効<sup>JP/variant</sup> (=效-> Radical 66 )劺劻劼劽劾势<sup>SC</sup> (= 勢)
|-
| +7
| style="font-size: large;" |勀勁勂勃勄勅<sup>JP / וריאנט</sup> (=敕-> <small>->攴</small>)勆勇勈勉勊勋<sup>SC</sup> (=勛/勳)巭<sup>KO</sup>
|-
| +8
| style="font-size: large;" |勌勍勎勏勐勑
|-
| +9
| style="font-size: large;" |勒勓勔動勖勗勘務勚<sup>SC</sup> (=勩)
|-
| +10
| style="font-size: large;" |勛勜勝勞
|-
| +11
| style="font-size: large;" |募勠勡勢勣勤勥勦勧<sup>JP</sup> (=勸)
|-
| +12
| style="font-size: large;" |勨勩勪勫勬勭
|-
| +13
| style="font-size: large;" |勮勯勰勱勲<sup>JP</sup> (=勳)
|-
| +14
| style="font-size: large;" |勳
|-
| +15
| style="font-size: large;" |勴勵勶
|-
| +17
| style="font-size: large;" |勷
|-
| +18
| style="font-size: large;" |勸
|}

== לקריאה נוספת ==
* 
* לוי לי: "התחקות אחר שורשי הדמויות הסיניות: 500 מקרים". בייג'ינג 1993,

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=529B מאגר Unihan - U+529B]

קטגוריה:שורשים (כתב סיני)
סינואורניתומימוס

סינואורניתומימוס (שם מדעי: Sinornithomimus; מילולית: "מחקה עוף סיני") הוא סוג של דינוזאור מהיר ממשפחת האורניתומימיים שחי בסין במשך הקרטיקון העליון שלפני 92 מיליון שנה מזמננו. הסוג תואר למדע ב-2003 בידי החוקרים יושיטסוגו קובאיאשי (Yoshitsugu Kobayashi) ולו ג'ונצ'נג (Lü Junchang). הסוג מכיל מין אחד - Sinornithomimus dongi.

==תגלית==
הדינוזאור התגלה לראשונה בתצורות אולנשאי שבמונגוליה הפנימית, צפון סין בידי משלחת של החוקר הסיני דונג ג'ה-מינג. במשלחת התגלו ממצאים של שלושה בוגרים ועוד 11 צעירים שנקברו בשכבת חרסית. ככל הנראה הם טבעו בבוץ של נהר קדום שהתייבש בהמשך. ממצאים נוספים התגלו ב-2001 לא רחוק משם.

==מאפיינים==
הסינואורניתומימוס היה אורניתומימי בינוני באורך של 2.5 מטרים ומשקל מוערך של 91 ק"ג. הוא היה בעל רגליים חזקות שעזרו לו לרוץ במהירות מטורפיו וככל הנראה הוא היה מכוסה נוצות. מקורו היה חסר שיניים והוא היה אוכל כל.

ישנם חוקרים שרואים בו סוג פרימיטיבי שהשתיך לקבוצה דמויי-אורניתומימיים והיה קרוב של ההרפימימוס. אחרים רואים בו קרוב יותר לארכיאורניתומימוס והאורניתומימוס מאמריקה הצפונית.

==קישורים חיצוניים==

קטגוריה:אורניתומימיים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-2003
פרידל דזובאס

פרידל דזובאס (בגרמנית: Friedel Dzubas; 20 באפריל 1915, ברלין, הקיסרות הגרמנית – 10 בדצמבר 1994, אובורנדייל, מסצ'וסטס) היה צייר מופשט אמריקאי יליד גרמניה.

== ביוגרפיה ==
פרידל דזובאס למד אמנות בארץ מולדתו לפני שנמלט מגרמניה הנאצית בשנת 1939 והתיישב בעיר ניו יורק. בתחילת שנות ה-50, הוא חלק סטודיו במנהטן עם הציירת הלן פרנקנטלר. בשלב זה החל להציג את ציוריו האקספרסיוניסטיים המופשטים.

עבודותיו נכללו במופע רחוב תשיעי בניו יורק בשנת 1951, ובתערוכות קבוצתיות בגלריה ליאו קסטלי, גלריית "האורווה" וגלריית טיבור דה נאגי, בין היתר. לאחר התערוכה ברחוב תשע נערכו בגלריית "האורווה" לאורך כל שנות החמישים תערוכות שנתיות אשר יועדו למוזמנים בלבד.

בשנות ה-60 הוא התחבר לציור שדות הצבע ולמופשט לירי. הוא נכלל במופשט פוסט-ציורי, תערוכה משנת 1964 שאצר קלמנט גרינברג. דזובאס היה חבר של קלמנט גרינברג,<ref></ref> אשר הציג בפניו את ג'קסון פולוק ואמנים אחרים.

עבודותיו הגדולות (עד לרוחב) הפכו נזילות יותר.<ref></ref> במהלך שלושת העשורים האחרונים של הקריירה שלו, היו לדזובאס יותר משישים תערוכות יחיד ברחבי העולם. הוא היה מיוצג על ידי הגלריה אנדרה אמריך<ref name="AAA"></ref> ונודלר אמנויות עכשוויות בניו יורק במשך יותר משלושים שנה. עבודותיו הוצגו בגלריות ובהן גלריית אניטה שפולסקי וגלריית ג'ייקובסון האוורד בניו יורק.<ref></ref><ref></ref><ref></ref> בשנת 1976 התיישב במסצ'וסטס, אך גם צייר והתגורר בעיר ניו יורק, שם הוצגו ציוריו באופן קבוע.

=== טכניקה ===
משנת 1966 ואילך השתמש דזובאס בצבעי מגנה, צבע אקרילי שרבים מן הקולגות שלו העדיפו על פני צבע שמן.<ref></ref> האמן היה מורח שכבות צבע עבות על שטיפות, מקרצף את הצבע לתוך קנבס לא מיושר. דזובאס השתמש בכתמים, צחצוח ודרכי יישום צבע שונות. ציוריו היו בדרך כלל גדולים בקנה המידה שלהם, אבל הוא עשה גם ציורים קטנים מאוד.<ref></ref>

=== הוראה ===
הוא היה מורה ומרצה ב:
* 1962 – דארטמות' קולג', האנובר, ניו המפשייר;
* 1965–1966, המכון למחקרים הומניסטיים, אספן (כיום מכון אספן);
* 1968–1969, אוניברסיטת פנסילבניה, פילדלפיה;
* שנות ה-1969–1970, אוניברסיטת קורנל, איתקה, ניו יורק;

היה לו קשר ארוך ביותר עם בית הספר של המוזיאון לאמנויות יפות, בוסטון, שם לימד בין השנים 1976–1983.

== ראו גם==
* אמנות שדות הצבע
* מופשט לירי
* אסכולת ניו יורק
* אקספרסיוניזם מופשט

== הערות שוליים ==

קטגוריה:אמריקאים ממוצא גרמני
קטגוריה:ציירים אמריקאים
קטגוריה:אמריקאים שנולדו ב-1915
קטגוריה:אמריקאים שנפטרו ב-1994
ברכיוטרכלופן

ברכיוטרכלופן (שם מדעי: Brachytrachelopan; משמעות השם: "הפאן קצר הצוואר") הוא סוג של דינוזאור ממשפחת הדיקראוזאוריים שהתקיים בתור היורה לפני 160 עד 150 מיליון שנה. המאובנים שלו התגלו בארגנטינה במחוז צ'ובוט בגבעה של אבן חול שבעבר הייתה נהר. נמצאו מספר חלקי שלדים לא מושלמים שהכילו בעיקר חוליות צוואר, צלעות וחלקים מעצמות הירך והרגליים. 

דינוזאור זה היה קרוב לאמרגזאורוס והיה קדום יותר. הוא הגיע לאורך מוערך של 10 מטרים והיה בעל הצוואר הקצר ביותר של זאורופוד, קצר ב-40% מהצוואר של קרוביו למשפחה. נראה שעמוד השדרה היה בעל נטייה קדמית באמצע צוואר הרחם והיה מפותל קדימה, נוסף על זיזים אחוריים מעט מכופפים שמנעו מהצוואר להתארך.

הדינוזאור כנראה הותאם לאכילה של עלי שיחים ועצים נמוכים, לא יותר גבוהים ממטר עד 2 מטרים. ייתכן שהדבר נגרם עקב מיעוט אורניתופודים באמריקה הדרומית לאחר היפרדות גונדוונה מלאוראסיה. היעדרם הפנה חלק מהזאורופודים להתמחות במזון נמוך כאבולוציה מקבילה.

==קישורים חיצוניים==

קטגוריה:דיקראוזאוריים
קטגוריה:דינוזאורים שחיו ביורה באמריקה הדרומית
קטגוריה:מאובני טקסונים שתוארו ב-2005
קרחון סטרום

מפת אזור הקרחון. קרחון סטרום נמצא בפינה הימנית העליונה של המפה
קרחון סטרום (באנגלית: Strom Glacier) הוא קרחון עמק תלול בהרי דאנקן, חלק מהרי המלכה מוד, בסמוך לחוף הים, באזור חוף אמונדסן של שטח חסות רוס שבאנטארקטיקה.

מוצאו של הקרחון בצד הצפוני של הר פריטיוף ננסן; הקרחון זורם לכיוון דרום-מזרח.

הרי דאנקן גובלים בקרחון מצפון מזרח; רכס הרברט גובל בקרחון מדרום מערב; רכס הרים שבקצהו נמצא הר בטי גובל בקרחון מדרום-מזרח.

הקרחון נשפך אל מדף הקרח רוס.

== היסטוריה ==
=== מקור השם ===

הקרחון נקרא על שם "מחנה סטרום" (Strom Camp), שהיה ממוקם בסמוך לקרחון, ושימש בדצמבר 1929 את המחלקה הגאולוגית מטעם משלחת בירד לחקר אנטארקטיקה. המחנה נקרא על שם סוורה סטרום (Sverre Strom), שהיה חובל ראשון (first mate) באנייה סיטי אוף ניו יורק (City of New York - העיר ניו יורק), אשר נשאר בתחנה במהלך החורף האנטארקטי, ועמד בראש צוות אופנוע השלג, אשר הביאה אספקה לשתי משלחות השדה שנערכו באותו חורף.

== לקריאה נוספת ==

<div class="mw-content-ltr">• V. R. McGregor (1965), [https://www.tandfonline.com/doi/pdf/10.1080/00288306.1965.10428114 Geology of the area between the Axel Heiberg and Shackleton Glaciers, Queen Maud Range, Antarctica], New Zealand Journal of Geology and Geophysics, 8:2, 314-343, DOI: 10.1080/00288306.1965.10428114</div>

<div class="mw-content-ltr">• Edmund Stump, [https://books.google.co.il/books?id=tS-GueGKj68C&pg=PA283&lpg=PA283&dq=%22Strom+Glacier%22&source=bl&ots=5dEwcGfWLD&sig=ACfU3U2E0jTXQpepnupnxUiWBr-0Aygc4Q&hl=en&sa=X&ved=2ahUKEwjtyaSUjO7zAhUMY8AKHeahDFE4KBDoAXoECAIQAw#v=onepage&q=%22Strom%20Glacier%22&f=false The Ross Orogen of the Transantarctic Mountains], P 168</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:14705 קרחון סטרום] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21816 קרחון סטרום] באתר הגאזט האנטארקטי של ממשלת ניו זילנד
** [https://adam.antarcticanz.govt.nz/nodes/view/10975 תצלום אוויר של קרחון סטרום] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=14150&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון סטרום] באתר הגאזט האנטארקטי המשווה SCAR של ממשלת אוסטרליה
* [https://data.pgc.umn.edu/maps/antarctica/linz/05/pdf/Ross%20Sea%20Region.pdf מפת ים רוס] (קרחון סטורם מופיע במפה בקצה התחתון של מדף הקרח רוס, מצד מערב (שמאל) למדף

== הערות שוליים ==

סטרום
מליו

מליו בע"מ (באנגלית: Melio) היא חברת פינטק ישראלית, העוסקת בהעברת תשלומים בין עסקים (B2B). 

החברה הוקמה בפברואר 2018 על ידי מתן בר (מנכ"ל החברה<ref></ref>), זיו פז (מנהל תפעול ראשי, פרש בסוף 2021) ואילן אטיאס (CTO). שירותי החברה, שהושקו במאי 2019, מספקים בארצות הברית שירות של ביצוע תשלומים מעסקים קטנים לספקים שלהם, לקבלני משנה ולנותני שירותים. במקום תשלום בהמחאה, המצריך עבודה ידנית ומועבר באיטיות, מציעה החברה אפליקציה לביצוע התשלום בהעברה בנקאית או תוך חיוב כרטיס האשראי של העסק. לאפליקציה ממשק עם מערכת הנהלת החשבונות QuickBooks הנפוצה בעסקים קטנים ובינוניים בארצות הברית. מרבית העברות הכספים נעשות חינם, והחברה גובה עמלה על שירותי פרימיום. מגפת הקורונה בארצות הברית תרמה לצמיחה מואצת של החברה. לחברה מרכז פיתוח בתל אביב ומשרדי מכירות ותמיכה בניו יורק ובדנבר, קולורדו.

עם הקמתה גייסה החברה 4.5 מיליון דולר, ב-2019 גייסה 11 מיליון דולר, במרץ 2020 גייסה 48 מיליון דולר, ובאוגוסט 2020 גייסה 80 מיליון דולר. בינואר 2021 גייסה החברה 110 מיליון דולר לפי שווי חברה של 1.3 מיליארד דולר, ובכך הפכה לחד-קרן. בספטמבר 2021 גייסה החברה 250 מיליון דולר לפי שווי של ארבעה מיליארד דולר אחרי הכסף. הגידול הניכר בשווי החברה נובע מגידול ניכר בהיקף הפעילות שלה.

==קישורים חיצוניים==
* 
* [https://www.geektime.co.il/from-30-employees-to-over-300-od-podcast-matan-bar-melio/ ”ב-2020 היינו 30 עובדים, היום 300”: מה הסוד של אחד מחדי-הקרן המהירים בישראל?], באתר "גיקטיים", 18 במאי 2021
* 

==הערות שוליים==

קטגוריה:חברות פינטק ישראליות
קטגוריה:תל אביב-יפו: חברות
קטגוריה:חברות חד קרן ישראליות
קטגוריה:ישראל: חברות פרטיות
קטגוריה:ישראל: חברות שהוקמו ב-2018
אייווייס U5

אייווייס U5 (באנגלית: Aiways U5) היא מכונית חשמלית במרכב קרוסאובר, בעלת חמישה מקומות ישיבה, שמיוצרת על ידי אייווייס משנת 2019. היא הוצגה בתערוכת הרכב הבינלאומית של בייג'ינג באפריל 2018 והגיעה לישראל במרץ 2021.

== מפרט טכני ==
מנוע חשמלי המספק 204 כ"ס ומומנט מרבי של 31.6 קג"מ. התאוצה מ-0 ל-100 קמ"ש אורכת 7.5 שניות או 7.8 שניות בדגם הפרימיום והמהירות המרבית עומדת על 163 קמ"ש. סוללת ליתיום-יון בקיבולת 63 קוט"ש המאפשרת טווח נסיעה חשמלי של 410 ק"מ או 400 ק"מ בדגם הפרימיום. צריכת האנרגיה עומדת על 16.6 קוט"ש או 17 קוט"ש בדגם הפרימיום לכל 100 ק"מ.

== גלריה ==
<gallery widths="220" heights="135">
קובץ:Aiways U5 IMG 20200304 165309.jpg|פנים
קובץ:Aiways U5 IMG 20200304 165149.jpg|מבט קדמי
קובץ:Aiways U5 (48786487521).jpg|מבט אחורי
</gallery>

== קישורים חיצוניים ==

* 
* [https://www.cartube.co.il/images/artimage/04-2021/aiways-u5-mifrat-2021-04.pdf אייווייס U5 - מפרט טכני], באתר קארטיוב

== הערות שוליים ==

U5
קטגוריה:מכוניות חשמליות
קטגוריה:קרוסאובר
קטגוריה:כלי רכב המיוצרים בסין
קטגוריה:דגמי מכוניות שהושקו ב-2018
ג'יילן נאוול

ג'יילן קלינטון אנדרו נאוול (באנגלית: Jaylen Clinton Andrew Nowell; נולד ב-9 ביולי 1999) הוא כדורסלן אמריקאי, שמשחק בקבוצת דטרויט פיסטונס מליגת ה-NBA, בעמדת הקלע.

==קריירת מכללות==
נאוול נולד וגדל בסיאטל שבמדינת וושינגטון, ובשנת 2017 החל ללמוד באוניברסיטת וושינגטון. בשתי עונותיו בקבוצת הכדורסל של האוניברסיטה שיתף פעולה עם מטיס ת'ייבול, ולאורך התקופה רשם ממוצעים כוללים של 16.1 נקודות, 4.6 ריבאונדים ו-2.9 אסיסטים למשחק. בסיום עונת 2018/2019, בה זכה בתואר השחקן המצטיין של מחוז "Pac-12", עזב את ליגת המכללות לטובת התמודדות לבחירה בדראפט ה-NBA.

==קריירת משחק מקצועית==
בדראפט ה-NBA{{כ}} 2019 נבחר נאוול על ידי מינסוטה טימברוולבס, בבחירה ה-43. לאורך עונת הרוקי שלו קלע נאוול 3.8 נקודות בממוצע למשחק בלבד, ב-15 המשחקים בהם שותף, אולם בעונה העוקבת הציג שיפור משמעותי ותרם 9.0 נקודות בממוצע למשחק.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-
| || מינסוטה || 15 || 0 || 10.1 || 0.358 || 0.115 || 0.941 || 0.9 || 1.3 || 0.2 || 0.1 || 3.8
|- style="background-color: #EFEFEF;"
| || מינסוטה || 42 || 0 || 18.1 || 0.424 || 0.333 || 0.818 || 2.3 || 1.5 || 0.5 || 0.3 || 9.0
|-
| || מינסוטה || 62 || 1 || 15.7 || 0.475 || 0.394 || 0.783 || 2.0 || 2.1 || 0.4 || 0.2 || 8.5
|- style="background-color: #EFEFEF;"
| || מינסוטה || 65 || 2 || 19.3 || 0.448 || 0.289 || 0.778 || 2.6 || 2.0 || 0.6 || 0.1 || 10.8
|-
| rowspan="2" | || ממפיס || 9 || 1 || 17.4 || 0.400 || 0.174 || 1.000 || 1.6 || 1.8 || 0.3 || 0.0 || 5.7
|-
| דטרויט ||4 || 0 || 14.4 || 0.522 || 0.333 || 0.667 || 2.5 || 0.8 || 0.3 || 0.5 || 7.5
|- style="background-color:#80BFFF; font-weight:bold;"
| colspan="2" | קריירה || 197 || 4 || 17.0 || 0.446 || 0.317 || 0.798 || 2.2 || 1.8 || 0.5 || 0.2 || 8.9
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| מינסוטה	|| 1 || 0 || 11.9 || 0.300 || 0.000 || 0.000 || 0.0 || 1.0 || 1.0 || 0.0 || 6.0
|- style="background-color: #EFEFEF;"		|| 
| 	|| מינסוטה	|| 5 || 0 || 12.4 || 0.231 || 0.333 || 0.500 || 1.0 || 0.6 || 0.0 || 0.0 || 3.2
|- style="background-color:#80BFFF; font-weight:bold;"		|| 
| colspan="2" | קריירה || 6 || 0 || 12.3 || 0.250 || 0.214 || 0.500 || 0.8 || 0.7 || 0.2 || 0.0 || 3.7
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מדינת וושינגטון: כדורסלנים
קטגוריה:כדורסלני אוניברסיטת וושינגטון
קטגוריה:בחירות דראפט של מינסוטה טימברוולבס
קטגוריה:כדורסלני מינסוטה טימברוולבס
קטגוריה:כדורסלני ממפיס גריזליס
קטגוריה:כדורסלני דטרויט פיסטונס
קטגוריה:כדורסלני איווה וולבס
קטגוריה:אמריקאים שנולדו ב-1999
שפת הסימנים של כפר קאסם

שפת הסימנים של כפר קאסם היא שפת סימנים המסומנת בכפר קאסם בישראל.<ref>Kastner, Itamar, Irit Meir, Wendy Sandler, and Svetlana Dachkovsky. 2014. The emergence of embedded structure: insights from Kafr Qasem Sign Language. Frontiers in Psychology Vol 5, article 525. [http://journal.frontiersin.org/article/10.3389/fpsyg.2014.00525/full גישה מקוונת למאמר]</ref> השפה נמצאת בתהליך תיעוד, בעיקר במעבדה לשפות סימנים באוניברסיטת חיפה. כפר קאסם מאופיין באחוז גבוה יחסית של אנשים בעלי לקות שמיעה, וככל הנראה, שפת הסימנים שלהם התפתחה מאליה במהלך השנים, גם אם ספגה השפעות משפת הסימנים הישראלית ומשפות סימנים מקומיות מהאזור.<ref></ref>
==קישורים חיצוניים==
* 

== הערות שוליים ==

כפר קאסם
קטגוריה:שפות בסכנת הכחדה
קטגוריה:קצרמר בלשנות
קטגוריה:שפות מבודדות
קטגוריה:כפר קאסם
משה אליסף

משה אליסף (ביוונית: Μωυσής Ελισάφ; 17 ביולי 1954 – 17 בפברואר 2023) היה פרופסור לרפואה ופוליטיקאי יהודי-יווני שכיהן מאז יוני 2019 ועד מותו בפברואר 2023 כראש עיריית יואנינה. אליסף הוא היהודי הראשון שכיהן כראש עירייה ביוון.

==ביוגרפיה==
נולד ביואנינה להורים ניצולי שואת יהודי יוון מקהילת הרומניוטים בעיר. למד רפואה באוניברסיטת אתונה, סיים את לימודיו ב-1979, והוסמך כפתולוג.

===קריירה רפואית===
הוא עבד כמרצה במחלקה לרפואה פנימית בבית הספר לרפואה ביואנינה , וניהל בו את המחלקה לליפידים, טרשת עורקים, השמנת יתר וסוכרת.

בשנת שבתון בין 1993 ל-1994 לימד בפקולטה לרפואה ע"ש סאקלר באוניברסיטת תל אביב.

היה חבר פעיל בכ-23 איגודים וחברות רפואיים, בהם החברה האירופית ליתר לחץ דם, החברה האירופית לטרשת עורקים והחברה הבינלאומית ליתר לחץ דם. בנוסף, הוא כיהן כנשיא המחלקה היוונית של האגודה האמריקאית לאנגיולוגיה. הוא היה סגן נשיא מכון המחקר וההדרכה לסוכרת ומחלות מטבוליות.

שימש כעורך או חבר מערכת בלמעלה מ-30 כתבי עת רפואיים וכשופט במעל 100 כתבי עת בינלאומיים.

חיבר יותר מ-450 מאמרים במחקר בסיסי וקליני בתחומי התמחותו, וארגן כנסים רבים בנושאים אלו. בנוסף, הוא חיבר שלושה ספרי לימוד מדעיים לאבחון וטיפול ביתר לחץ דם, דיסליפידמיות וכן הפרעות באלקטרוליטים.

===פעילות ציבורית ופוליטית===
כיהן כנשיא הקהילה היהודית הרומניוטית ביואנינה, כנשיא "הוועד המרכזי של הקהילות היהודיות ביוון" וכחבר מועצת העיר. ב-2019 התמודד כמועמד עצמאי על תפקיד ראש עיריית יואנינה. במהלך מסע הבחירות הואשם כי הוא סוכן של המוסד, טענות שאותן הוא הכחיש והגדיר כאנטישמיות. הוא זכה ב-23.82 אחוזים ועלה לסיבוב השני מול ראש העיר המכהן תומאס ביגאס. בסיבוב השני זכה אליסף בכ-50.33% מהקולות, לעומת 48.9% לביגאס, ונבחר לתפקיד. אליסף היה ראש העיר היהודי הראשון ביוון.

נפטר ב-17 בפברואר 2023, זמן קצר לאחר שאובחן כחולה סרטן.

==קישורים חיצוניים==

* 

* [https://www.themayor.eu/en/greece/ioannina/mayors/moses-elisaf-295 משה אליסף], בפורטל האירופי לערים 
* 

==הערות שוליים==

קטגוריה:פוליטיקאים יהודים יוונים
קטגוריה:פתולוגים יהודים
קטגוריה:רופאים יהודים יוונים
קטגוריה:ראשי עיריות
קטגוריה:יהדות יוון
קטגוריה:בוגרי אוניברסיטת אתונה
קטגוריה:סגל אוניברסיטת תל אביב: רפואה
קטגוריה:יוונים שנולדו ב-1954
קטגוריה:יוונים שנפטרו ב-2023
פולקסווגן טאיגון

פולקסווגן טאיגון (באנגלית: Volkswagen Taigun) היא מכונית במרכב קרוסאובר, בעלת חמישה מקומות, שמיוצרת על ידי פולקסווגן משנת 2021. היא נחשפה לראשונה ב-31 במרץ 2021, לשוק ההודי.<ref></ref>

== היסטוריה ==
בשנת 2012 פולקסווגן חשפה מכונית קונספט קטנה יותר מהדגם הנוכחי של טאיגון.<ref></ref> היא התבססה על פולקסווגן אפ! ותוכננה להיות מיוצרת בשנת 2016 באירופה, ברזיל, והודו בשם המותג "פולקסווגן טאיגון אפ". לבסוף פרויקט "טאיגון אפ" בוטל בשל היותו קטן מדי, מה שלא תאם דרישות השוק באמריקה הדרומית.

הטאיגון מבוססת בעיקרה על פולקסווגן טיגואן וקשורה במראה החיצוני ובמפרט הטכני לפולקסווגן אטלס/טרמונט.

== מפרט טכני ==
הטאיגון כוללת שתי אפשרויות ומנועים:
* מנוע בנזין בנפח 1.0 ליטרים המספק כ-115 כוחות סוס. תיבת הילוכים ידנית בעלת שישה הילוכים או תיבת הילוכים אוטומטית בעלת שישה הילוכים.<ref></ref>
* מנוע בנזין בנפח 1.5 ליטרים המספק כ-150 כוחות סוס. תיבת הילוכים כפולת מצמדים בעלת שבעה הילוכים.<ref></ref>

== גלריה ==
<gallery widths="220" heights="135">
קובץ:2021 Volkswagen Taigun 1.5 TSI GT (India) front view 03.png|מבט קדמי
קובץ:2021 Volkswagen Taigun 1.5 TSI GT (India) rear view.png|מבט אחורי
קובץ:2021 Volkswagen Taigun 1.5 TSI GT (India) interior.png|פנים
</gallery>

== קישורים חיצוניים ==

*

== הערות שוליים ==

טאיגון
קטגוריה:קרוסאובר
קטגוריה:כלי רכב המיוצרים בהודו
יונדאי אלקאזר

יונדאי אלקאזר (באנגלית: Hyundai Alcazar) היא מכונית קומפקטית במרכב קרוסאובר, בעלת חמישה עד שבעה מקומות ישיבה, שמיוצרת על ידי יונדאי מוטור משנת 2021. היא נחשפה באפריל 2021 ויצאה לשיווק ביוני 2021. היא מבוססת על יונדאי כרתה, אך מיועדת לשוק ההודי בלבד.

== מפרט טכני ==
היא משווקת עם מנוע בנזין בנפח 2.0 ליטר המספק 157 כ"ס ב-6,200 סל"ד או מנוע דיזל בנפח 1.5 ליטר המספק 113 כ"ס ב-4,000 סל"ד. שני המנועים משווקים לבחירה בין תיבת הילוכים ידנית בעלת שישה הילוכים לבין תיבת הילוכים אוטומטית בעלת שישה הילוכים.

== גלריה ==
<gallery widths="220" heights="135">
קובץ:2021 Hyundai Alcazar 1.5 Prestige (India) front view.png|מבט קדמי
קובץ:2021 Hyundai Alcazar 2.0 Signature (India) rear view.png|מבט אחורי
קובץ:2021 Hyundai Alcazar 2.0 Signature (India) interior.png|פנים
</gallery>

== קישורים חיצוניים ==

* 

== הערות שוליים ==

אלקאזר
קטגוריה:קרוסאובר
קטגוריה:כלי רכב המיוצרים בהודו
קטגוריה:דגמי מכוניות שהושקו ב-2021
ריס נלסון

ריס לוק נלסון (באנגלית: Reiss Luke Nelson; נולד ב-10 בדצמבר 1999) הוא כדורגלן אנגלי המשחק בעמדת הקיצוני הימני בפולהאם בהשאלה מארסנל.

==קריירה==
===קריירת מועדונים===
נלסון נולד בלונדון לאב זימבבואי ואם אנגלייה.<ref></ref> הוא הצטרף בילדותו לאקדמיית הנוער של ארסנל,<ref></ref> וביום הולדתו ה-17 חתם על חוזהו המקצועני הראשון בקבוצה.<ref></ref> 

את הופעתו הראשונה במשחק רשמי במדי הקבוצה הבוגרת ערך ב-6 באוגוסט 2017, כשעלה כמחליף בניצחונה של ארסנל על צ'לסי בבעיטות הכרעה במשחק מגן הקהילה.<ref></ref> ב-14 בספטמבר 2017 ערך את הופעתו הראשונה במסגרת אירופית, כשהחליף את ת'יאו וולקוט בדקה ה-82 במשחק שלב הבתים של הליגה האירופית בו ניצחה ארסנל 3–1 את פ.צ. קלן.<ref></ref>

ב-20 בינואר 2018 ערך את הופעת הבכורה שלו בפרמייר ליג, בניצחון 4–1 על קריסטל פאלאס.<ref></ref>

ב-31 באוגוסט 2018 האריך את חוזהו בארסנל ומיד הושאל לעונה אחת להופנהיים מהבונדסליגה תמורת חצי מיליון אירו.<ref></ref> ב-15 בספטמבר ערך את הופעת הבכורה שלו בליגה, וכבש שער בכורה לאחר שחלפו 14 דקות בלבד מאז שעלה כמחליף.<ref></ref> עד תום העונה כבש נלסון שבעה שערים ב-587 דקות בלבד.<ref></ref>

לאחר עונת ההשאלה המוצלחת, שב לארסנל וניסה להלחם על מקומו בהרכב. הוא היה בסגל הקבוצה במשחק גמר גביע ה-FA שנערך ב-1 באוגוסט 2020, ובו ניצחה קבוצתו 2–1 את צ'לסי וזכתה בגביע.<ref></ref> במשחק מגן הקהילה שנערך ב-29 באוגוסט 2020 נגד ליברפול, נכנס כמחליף ובעט את בעיטת ההכרעה הראשונה בדו-קרב בעיטות ההכרעה שהיה לאחר ההארכה. נלסון כבש את הבעיטה ולבסוף זכתה קבוצתו בתואר.<ref></ref>

ב-31 באוגוסט 2021 הושאל לעונה אחת לפיינורד מליגת העל ההולנדית.<ref></ref>

בתום עונת 2021/22 חזר נלסון לארסנל ובמהלך העונה כבש שלושה שערים אך לא מצא בה את מקומו בהרכב. ב-6 ביולי 2023 האריך את חוזהו בארסנל עד ליוני 2027.

ב-30 באוגוסט 2024 הושאל נלסון אל פולהאם.<ref></ref>

===קריירה בינלאומית===
רייס נלסון היה שותף בכל נבחרות הנערים של אנגליה, לו גם 11 הופעות במדי נבחרת אנגליה עד 21.

==תארים==
;ארסנל
* גביע ה-FA (1): 2019/2020
* מגן הקהילה (2): 2017, 2020, 2023

==קישורים חיצוניים==

==הערות שוליים==

קטגוריה:כדורגלנים אנגלים
קטגוריה:חלוצי כדורגל אנגלים
קטגוריה:לונדון: כדורגלנים
קטגוריה:כדורגלני ארסנל
קטגוריה:כדורגלני הופנהיים
קטגוריה:כדורגלני פיינורד
קטגוריה:כדורגלני פולהאם
קטגוריה:ספורטאים זרים בהולנד
קטגוריה:אנגלים שנולדו ב-1999